Súradnice: 42°08′59″S 24°44′30″V﻿ / ﻿42,14969°S 24,741684°V﻿ / 42.14969; 24.741684

**Mešita Taškiupriu** (bulh. Ташкюпрю джамия – *Taškiupriu džamija*), alebo **Mešita Taš kiupriu** (bulh. Таш кюпрю джамия – *Taš kjuprju džamija*) nazývaná tiež **Mešita pri rieke** (bulh. Джамия до реката – *Džamija do rekata*) je budova bývalej mešity z druhej polovice 19. storočia nachádzajúca sa v centrálnej časti mesta Plovdiv v Plovdivskej oblasti v južnom Bulharsku.

Poloha
------

Mešita Taškiupriu sa nachádza v centrálnej časti mesta Plovdiv oproti budove bývalých kúpeľov Orta mezar neďaleko križovatky bulvárov „Ruski" (bulh. булевар „Руски", doslova *Ruský bulvár*) a „Šesti septemvri" (bulh. булевар „Шести септември", doslova *bulvár Šiesteho septembra*). Bola mešitou slúžiacou bývalej štvrti Orta mezar.

Dejiny
------

Mešita Taškiupriu bola postavená v roku 1860. Pri mešite bol pôvodne aj minaret, tento sa však zrútil v roku 1928 v dôsledku Čirpanského zemetrasenia. Po zemetrasení bola poškodená budova na konci 20. a v priebehu 30. rokov využívaná ako súkromný obytný dom. Keďže Moslimská správna rada nemala dostatok finančných prostriedkov na reštauráciu mešity po zemetrasení, v roku 1939 budovu predala. 

Mešítu kúpil za 32 000 bulharských levov Pavel Grozlekov. Poškodenú budovu chcel pôvodne úplne zbúrať, materiál odviezť a postaviť novú budovu. Tento plán mu prekazil začiatok druhej svetovej vojny a tak nakoniec namiesto výstavby novej, Pavel Grozlekov čiastočne reštauroval pôvodnú budovu. Po roku 1948 bola budova mešity znárodnená a následne po roku 1989 v reštitúcii vrátená nasledovníkom Pavla Grozlekova.

V priebehu 90. rokov 20. storočia prebehla reštaurácia budovy podľa projektu schváleného Národným pamiatkovým ústavom. V rámci reštaurácie bola opravená fasáda budovy, v interiéri boli rekonštruované podlahy a do budovy bola umiestnená replika pôvodného lustru. Po rekonštrukcii začala budova bývalej mešity fungovať ako reštaurácia. Na konci 90. rokov 20. storočia sa budovu pokúsil prostredníctvom žaloby na súde získať naspäť do vlastníctva moslimskej náboženskej komunity úrad plovdivského muftiho, žaloba však bola zamietnutá.

Budova má štatút kultúrnej pamiatky.

Galéria
-------

* pohľad na mešitu z ulice „Christo G. Danov"pohľad na mešitu z ulice „Christo G. Danov"
* celkový pohľad na mešitu z juhucelkový pohľad na mešitu z juhu
* celkový pohľad na mešitu z juhovýcoducelkový pohľad na mešitu z juhovýcodu
* pohľad na západnú fasádu mešitypohľad na západnú fasádu mešity
* pohľad na južnú fasádu mešitypohľad na južnú fasádu mešity
* pohľad na južnú fasádu mešitypohľad na južnú fasádu mešity
* pohľad na východnú fasádu mešitypohľad na východnú fasádu mešity
* detail z južnej fasádydetail z južnej fasády
* detail z južnej fasádydetail z južnej fasády
* detail z južnej fasádydetail z južnej fasády
* mešita na historickej fotografii z roku 1910mešita na historickej fotografii z roku 1910

Referencie
----------

1. 1 2 3 4 5 6 7 8 9 10 11 12  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 357. (po bulharsky)
2. 1 2 3 4 5   *Таш кюпрю (Ташкюпрю) джамия ("Джамия до реката", 1860 г.) - Ислямски Религиозни места, Забележителности на град Пловдив, Пловдивското сборище 2015, 30 април — 3 май 2015, Картинка №1 \*\* Божовият Динамичен Генератор на Уеб Албуми 🍀Сайт на Випуск 1981 Физика🍀* [online]. theo.inrne.bas.bg, [cit. 2022-08-07]. Dostupné online.
3. 1 2 3 4 5 6 7 8 9  Густонюз Пловдив - Новини. *Продават бившата Таш кюпрю джамия* [online]. gustonews.bg, [cit. 2022-08-07]. Dostupné online.
4. 1 2 3 4  TRĂNKOVA, Dimana; GEORGIEV, Antoni; MATANOV, Prof. Hristo. Pătevaditel za Osmanska Bălgarija. Vtoro preraboteno i dopălneno izdanie. Sofia: Vagabond Media. 2012. 214 s. ISBN 9789549230666. S. 104. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Mešita Taškiupriu**